ഗാനിമീഡിന് ചുറ്റും ജലനീരാവി കണ്ടെത്തി സൗരയൂഥത്തിലെ ഏറ്റവും വലിയ ചന്ദ്രനും, വ്യാഴത്തിന്റെ ചന്ദ്രനുമായ ഗാനിമീഡിന് ചുറ്റും ജല നീരാവി കണ്ടെത്തി ശാസ്ത്ര ലോകം. ഗാനിമീഡിന് ചുറ്റുമുള്ള അന്തരീക്ഷത്തിലെ ജലബാഷ്പത്തിന്റെ തെളിവുകള് ഹബിള് ബഹിരാകാശ ദൂരദര്ശിനിയാണ് കണ്ടെത്തിയത്. ഇവിടുത്തെ മഞ്ഞുപാളികള് ഖരാവസ്ഥയില് നിന്ന് വാതകത്തിലേക്ക് മാറുന്നതിനനുസരിച്ച് നീരാവി രൂപം കൊള്ളുന്നവെന്നാണ് കണ്ടെത്തിയിരിക്കുന്നത്. ഈ പ്രക്രിയയെ സപ്ലൈമേഷന് എന്ന് വിളിക്കുന്നു. ഹബിളില് നിന്നുള്ള ഏറ്റഴും പുതിയ ആര്ക്കൈവല് നിരീക്ഷണങ്ങള് ഉപയോഗിച്ചാണ് ശാസ്ത്രജ്ഞര് ഈ നീരാവി കണ്ടെത്തിയത്. സൗരയൂഥത്തിലെ ഒമ്ബതാമത്തെ വലിയ വസ്തുവാണ് ഗാനിമീഡ്. ഭൂമിയുടെ എല്ലാ സമുദ്രങ്ങളെയും ഒന്നിച്ച് ചേര്ക്കുന്നതിനേക്കാള് കൂടുതല് വെള്ളം ഇവിടെ അടങ്ങിയിട്ടുണ്ടെന്ന് മുന് ഗവേഷണങ്ങള് സൂചിപ്പിക്കുന്നു. എങ്കിലും ഭൂമിയേക്കാള് 2.4 മടങ്ങ് ചെറുതാണിത്. വളരെ തണുപ്പും. സൗരയൂഥത്തിലെ ഏറ്റവും വലിയ പ്രകൃതിദത്ത ഉപഗ്രഹം എന്നതിനപ്പുറം, കാന്തികക്ഷേത്രം ഉള്ള ഏക ചന്ദ്രന് കൂടിയാണ് ഗാനിമീഡ്.The post ഗാനിമീഡിന് ചുറ്റും ജലനീരാവി കണ്ടെത്തി first appeared on MalayalamExpressOnline.